Judita Vaičiūnaitė

Viktorija Judita Vaičiūnaitė (1937 m. liepos 12 d. Kaune – 2001 m. vasario 11 d. Vilniuje) – XX a. antrosios pusės lietuvių poetė, modernistė ir vertėja.

Biografija 
Gimė gydytojo psichiatro, prof. Viktoro Vaičiūno šeimoje. Rašyti pradėjo vienuolikos metų. Petras Vaičiūnas (J. Vaičiūnaitės dėdė) buvo poetas ir dramaturgas, eilėraščius jaunystėje bandė rašyti ir J. Vaičiūnaitės mama, vėliau pasirinkusi gailestingosios sesers kelią (dirbo Vilkaviškio ir Kauno karo ligoninėse). Kaune gyveno iki septyniolikos metų, kasmet važiuodavo į Vilnių, kur gyveno Petras Vaičiūnas ir kitas tėvo brolis, Dominikonų bažnyčios klebonas Juozas Vaičiūnas.

Po tėvo mirties ji, sesuo Dalia ir motina persikėlė į Vilnių, 1959 m. baigė Vilniaus universiteto Istorijos ir filologijos fakultetą, kartu mokėsi ir muzikos. Studijų metais sutiko du geriausius literatūrinius bičiulius – bendrakursius Aušrą Sluckaitę ir Tomą Venclovą, kurie daug prisidėjo prie J. Vaičiūnaitės poetinio braižo formavimosi.

1962–1966 m. dirbo laikraštyje „Literatūra ir menas“, 1973–1974 m. „Kalba Vilnius“. Eilėraščius pradėjo spausdinti 1956 m. Pirmasis poezijos rinkinys „Pavasario akvarelės“ pasirodė 1960 m. Vėliau išleido nemažai eilėraščių rinkinių, parašė poezijos, pasakų vaikams. Išvertė Anos Achmatovos, O. Bergolc, D. Maksimovič, L. Carrollo kūrybos. Pačios rašytojos kūryba išversta į anglų, norvegų, rusų, latvių kalbas.

Kūryba 
Juditos Vaičiūnaitės eilėraščių lyrinis subjektas išdidus, nepriklausomas, laisvas mylintis gyvenimą – net kasdienybę. Poetė vengia tiesioginio jausmų išsakymo. Eilėraščiai turi gilią potekstę. Poetė didelį dėmesį skiria nuotaikai kurti, ji rašo istorijos, meilės tema, praeitis tarsi eina kartu su dabartimi. Eilėraščiuose dažnai staiga atsiveria grožis netikėtose vietose. Vaičiūnaitė poetizuoja miestą (aikštes, gatves, kolonas, laiptus, geometrines figūras), ryški Vilniaus miesto tema. Stengiasi viename vaizde sujungti kultūrą ir gamtą. Pastebimi impresionizmo stiliaus bruožai.

Bibliografija 
 Pavasario akvarelės: eilėraščiai. – Vilnius: Valstybinė grožinės literatūros leidykla, 1960. – 54 p.
 Kaip žalias vynas: eilėraščiai. – Vilnius: Valstybinė grožinės literatūros leidykla, 1962. – 78 p.: iliustr.
 Per saulėtą gaublį: eilėraščiai. – Vilnius: Vaga, 1964. – 52 p.
 Vėtrungės: eilėraščiai / dail. Arvydas Každailis. – Vilnius: Vaga, 1966. – 91 p.: iliustr.
 Po šiaurės herbais: eilėraščiai. – Vilnius: Vaga, 1968. – 98 p.: iliustr.
 Spalvoti piešiniai: eilėraštukai / iliustr. Bronius Leonavičius. – Vilnius: Vaga, 1971. – 23 p.: iliustr.
 Pakartojimai: eilėraščiai / dail. Rimtautas Gibavičius. – Vilnius: Vaga, 1971. – 134 p.: iliustr.
 Klajoklė saulė: eilėraščiai / dail. Rimtautas Gibavičius. – Vilnius: Vaga, 1974. – 255 p.: iliustr.
 Balkonas penktame aukšte: jaunesniam mokykliniam amžiui / iliustr. Elvyra Kriaučiūnaitė-Stanelienė. – Vilnius: Vaga, 1976. – 26 p.: iliustr.
 Neužmirštuolių mėnesį: eilėraščiai / dail. T. Balčiūnienė. – Vilnius: Vaga, 1977. – 119 p.: iliustr.
 Mėnulio gėlė: vienaveiksmės pjesės-pasakos: jaunesniam mokykliniam amžiui. – Vilnius: Vaga, 1979. – 93 p.
 Šaligatvio pienės: eilėraščiai / dail. Dalia Genovaitė Mažeikytė. – Vilnius: Vaga, 1980. – 125 p.: iliustr.
 Pavasario fleita: keturios vienaveiksmės pjesės. – Vilnius: Vaga, 1980. – 103 p.
 Karuselės elnias / iliustr. Ada Skliutauskaitė. – Vilnius: Vaga, 1981. – 31 p.: iliustr.
 Smuikas: eilėraščiai / dail. Rimtautas Gibavičius. – Vilnius: Vaga, 1984. – 124 p.: iliustr.
 Nemigos aitvaras / dail. Rimtautas Gibavičius. – Vilnius: Vaga, 1985. – 415 p.: iliustr.
 Žiemos lietus: eilėraščiai / dail. Rimtautas Gibavičius. – Vilnius: Vaga, 1987. – 148 p.: iliustr.
 Šešėlių laikrodis: eilėraščiai / iliustr. Ula Vaičiūnaitė. – Vilnius: Vaga, 1990. – 117 p.: iliustr. – ISBN 5-415-00531-5
 Gatvės laivas: eilėraščiai / iliustr. Ramunė Vėliuvienė. – Vilnius: Vyturys, 1991. – 165 p.: iliustr. – ISBN 5-7900-0400-8
 Pilkas šiaurės namas: eilėraščiai / iliustr. Ula Vaičiūnaitė. – Vilnius: Viltis, 1994. – 95 p.: iliustr. – ISBN 9986-14-026-9
 Žemynos vainikai: eilėraščiai. – Vilnius: Lietuvos rašytojų sąjungos leidykla, 1995. – 107 p. – ISBN 9986-413-50-8
 Vaikystės veidrody: eilėraščiai. – Vilnius: Baltos lankos, 1996. – 87 p. – ISBN 9986-813-02-6
 Kai skleidžiasi papirusas: orientalistiniai eilėraščiai / dail. Valdas Herkus Neimantas. – Kaunas: Orientas, 1997. – 59 p.: iliustr. – ISBN 9986-15-009-4
 Seno paveikslo šviesa: eilėraščiai / iliustr. Ula Vaičiūnaitė. – Vilnius: Vaga, 1998. – 134 p.: iliustr. – ISBN 5-415-01278-8
 Skersgatvių šešėliais aš ateisiu: eilėraščiai / sud. Rasa Praninskienė. – Vilnius: Žuvėdra, 2000. – 129 p.: nuotr. – ISBN 9986-500-71-0
 Debesų arka: 1998–2000 m. eilėraščiai. – Vilnius: Lietuvos rašytojų sąjungos leidykla, 2000. – 127 p. – ISBN 9986-39-162-8
 Raštai / Judita Vaičiūnaitė. – Vilnius: Gimtasis žodis, 2005–2008. – 3 t.: portr. – ISBN 9955-16-031-4
 Aitvaras: eilėraščių rinktinė / sud. Laima Kryževičiūtė, iliustr. Ula Vaičiūnaitė. – Vilnius: Alma littera, 2005. – 100 p.: iliustr. – ISBN 9955-08-981-4
 Poezija (Mokinio skaitiniai) / parengė Agnė Iešmantaitė. – Vilnius: Žaltvykslė, 2006. – 124 p. – ISBN 9986-06-196-2
 Dulkėta Kauno saulė: eilėraščiai / fotogr. Rūta Vaškelytė-Staskevičienė. – Vilnius: Versus aureus, 2007. – 70p.: iliustr. – ISBN 978-9955-699-98-9
 Mabre viešbutis: memuarinė proza. – Vilnius: Lietuvos rašytojų sąjungos leidykla, 2009. – 151 p.: iliustr. – ISBN 978-9986-39-623-9
 Kristalas: poezijos rinktinė / sud. Janina Riškutė. – Vilnius: Lietuvos rašytojų sąjungos leidykla, 2010. – 206 p.: portr. – ISBN 978-9986-39-651-2
 Selected Poems by Judita Vaiciunaite in Lithuanian and English: Fire Put Out by Fire / į anglų kalbą vertė Viktoria Skrupskelis ir Stuart Friebert – Edwin Mellen Press Ltd, 1996. – ISBN 978-0773-487-97-0      Vagabond Sun: Selected Poems by Judita Vaičiūnaitė, į anglų kalbą vertė Rimas Užgiris Shearsman Books 2018. - ISBN 978-1 84861-620-2

Įvertinimas 

 1978 m. „Poezijos pavasario“ laureatė
 1986 m. LSSR valstybinė premija už rinktinę „Nemigos aitvaras“
 1996 m. Baltijos Asamblėjos premija už poezijos rinktinę „Žemynos vainikai“
 1996 m. Vilniaus miesto literatūrinė premija 
 1997 m. DLK Gedimino 4 laipsnio ordinas 
 2000 m. Lietuvos rašytojų sąjungos premija

Šaltiniai

Literatūra 
 Planeta po spindinčiais debesimis: (107 eilėraščiai): skiriu poetei Juditai Vaičiūnaitei / Laimutė Matonytė. – Vilnius, 1998. – 48 p. – ISBN 9986-863-05-8
 Poezija ir dailė: Judita Vaičiūnaitė – menų sąveikos ieškotoja / Gintarė Bernotienė. – Kaunas: VDU leidykla, 2002. – 32 p.: iliustr. – ISBN 9986-501-90-3
 Aristokratiškoji Vaičiūnaitė: biografijos, kūrybos ir interpretacijos aspektai / Ingrida Agurkienė, Vilma Bartaševičienė. – Kaunas: Šviesa, 2005. – 62 p. – ISBN 5-430-04062-2
 Menų sąveikos ieškojimai: Judita Vaičiūnaitė ir Leonardas Gutauskas / Gintarė Bernotienė. – Kaunas: Vytauto Didžiojo universiteto leidykla, 2005. – 215 p.: iliustr. – ISBN 9955-12-062-2
 Juditos Vaičiūnaitės kūryba: monografija / Virginija Balsevičiūtė. – Vilnius: Vilniaus pedagoginio universiteto leidykla, 2009. – 243 p. – ISBN 978-9955-20-464-0
 Vieninteliam miestui. Juditos Vaičiūnaitės Vilnius / Viktorija Daujotytė. – Vilnius: Lietuvos dailės muziejus, 2009. – 120 p.: iliustr. – ISBN 978-9986-669-86-9
 Atminties imperatyvai: Lietuvos istorijos mitologinimas Juditos Vaičiūnaitės ir Sigito Gedos poezijoje / Gitana Notrimaitė. – Vilnius: Lietuvių literatūros ir tautosakos institutas, 2010. – 263 p.: iliustr. – ISBN 978-609-425-036-1

Nuorodos 
 Poetės eilėraščiai (keletas tekstų)

LTSR valstybinės premijos laureatai
Lietuvos poetai
Lietuvos vaikų rašytojai